Sciant omnes quicumque uiderint præsentem paginam quod ego Petrus Biauspois, et fratres mei scilicet Henricus et Mauritius clericus duo iornalia terræ arabilia quæ sunt sita in territorio de Marliens concedimus in perpetuum et donamus in elemosinam fratribus Domus Dei de Broischon: ipsi uero fratres prædictæ Domus Dei considerantes et uidentes bonum esse et ut etiam res ipsa maneret firmior atque stabilior de bonis suis sex libras diuionenses et unam minam frumenti nobis donauerunt ad preces autem utriusque partis magister R... decanus capellæ ducis et decanus oscariensis ad confirmationem istius elemosinæ sigillorum suorum apposuerunt firmamentum. Actum est hoc Uerbi incarnati anno millesimo ducentesimo decimo sexto, mense maio.